CELEX: 32020R0231
Language: lt
Date: 2020-02-18 00:00:00
Title: Tarybos Reglamentas (ES) 2020/231 2020 m. vasario 18 d. kuriuo iš dalies keičiamas Reglamentas (ES) 2018/1977, kuriuo nustatomos Sąjungos autonominės tarifinės kvotos tam tikriems žuvininkystės produktams ir numatomas tų kvotų valdymas 2019–2020 m. laikotarpiu

20.2.2020   
               
               
                  LT
               
               
                  Europos Sąjungos oficialusis leidinys
               
               
                  LI 47/1
               
            
         TARYBOS REGLAMENTAS (ES) 2020/231
         2020 m. vasario 18 d.
         kuriuo iš dalies keičiamas Reglamentas (ES) 2018/1977, kuriuo nustatomos Sąjungos autonominės tarifinės kvotos tam tikriems žuvininkystės produktams ir numatomas tų kvotų valdymas 2019–2020 m. laikotarpiu
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 31 straipsnį,
         atsižvelgdama į Europos Komisijos pasiūlymą,
         kadangi:
         
                     (1)
                  
                  
                     Tarybos reglamentu (ES) 2018/1977 (1) nustatomos Sąjungos autonominės tarifinės kvotos tam tikriems žuvininkystės produktams ir numatomas tų kvotų valdymas 2019–2020 m. laikotarpiu. Siekiant užtikrinti tinkamą tiekimą Sąjungos perdirbimo pramonei 2019–2020 m. laikotarpiu, nustatyti atitinkami kiekvienos tarifinės kvotos dydžiai;
                  
               
                     (2)
                  
                  
                     taikant Reglamento (ES) 2018/1977 priede nurodytą tarifinę kvotą, kurios eilės numeris yra 09.2750, tik produktai, kurie žymimi KN kodu ex 0305 20 00 (TARIC kodas 35), atitinka aprašymą „žuvų ikrai, plauti, išvalyti nuo prilipusių organų ir tik sūdyti arba užpilti sūrymu, skirti ikrų pakaitalams gaminti“ produktai;
                  
               
                     (3)
                  
                  
                     tačiau pagal Tarybos reglamentą (ES) 2015/2265 (2), galiojusį prieš Reglamentą (ES) 2018/1977, atitinkama tarifine kvota buvo daroma nuoroda į KN kodą ex 1604 32 00 (TARIC kodas 20), t. y. produktus, atitinkančius aprašymą „žuvų ikrai, plauti, išvalyti nuo prilipusių organų ir tik sūdyti arba užpilti sūrymu, skirti ikrų pakaitalams gaminti“;
                  
               
                     (4)
                  
                  
                     dėl abiejų reglamentų nenuoseklumo dėl atitinkamų KN kodų to paties eilės numerio atžvilgiu Sąjungos perdirbimo pramonės subjektams tapo sunku aiškinti atitinkamas nuostatas ir suprasti skirtumą tarp šių dviejų KN kodų. Toks neaiškumas turėjo neigiamą poveikį ES perdirbimo pramonei;
                  
               
                     (5)
                  
                  
                     tikslinga iš dalies pakeisti produktų, kuriems taikoma tarifinė kvota, kurios eilės numeris yra 09.2750, sąrašą, kad ribotam vienų metų laikotarpiui būtų įtrauktas ir KN kodas ex 1604 32 00 (TARIC kodas 20). Be to, turėtų būti įrašyta išnaša, kurioje nurodomi tie KN bei TARIC kodai ir laikotarpis nuo 2019 m. sausio 1 d. iki 2019 m. gruodžio 31 d.;
                  
               
                     (6)
                  
                  
                     todėl Reglamentas (ES) 2018/1977 turėtų būti atitinkamai iš dalies pakeistas;
                  
               
                     (7)
                  
                  
                     laikotarpis, kuriuo pirmaisiais metais taikomos Reglamentu (ES) 2018/1977 nustatytos kvotos, tęsiasi nuo 2019 m. sausio 1 d. iki 2019 m. gruodžio 31 d. Kadangi būtina užtikrinti vienodas sąlygas ekonominės veiklos vykdytojams ir atsižvelgiant į tai, kad tarifinė kvota, kurios eilės numeris 09.2752, dar nėra išnaudota, šis reglamentas turėtų būti taikomas atgaline data nuo 2019 m. sausio 1 d., kad ekonominės veiklos vykdytojams, naudojantiems žuvų ikrus (gatavus produktus), būtų suteikta galimybė nepertraukiamai ribotą laikotarpį toliau naudotis kvotai taikomu palankiu muitu. Todėl šis reglamentas turėtų įsigalioti nedelsiant,
                  
               PRIĖMĖ ŠĮ REGLAMENTĄ:
         
            1 straipsnis
            Reglamento (ES) 2018/1977 priedo trečia eilutė (eilės Nr. 09.2750) iš dalies keičiama taip:
            
                        1)
                     
                     
                        KN kodui skirtas įrašas pakeičiamas taip:
                        „ex 0305 20 00
                        ex 1604 32 00“;
                     
                  
                        2)
                     
                     
                        TARIC kodui skirtas įrašas pakeičiamas taip:
                        „35
                        20“;
                     
                  
                        3)
                     
                     
                        skiltyje „Aprašas“ po žodžių „ikrų pakaitalams gaminti“ įrašoma ši išnaša:
                        „TARIC kodu 1604320020 pažymėtiems produktams ši tarifinė kvota taikoma nuo 2019 m. sausio 1 d. iki 2019 m. gruodžio 31 d.“
                     
                  
         
            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
            Jis taikomas nuo 2019 m. sausio 1 d.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. vasario 18 d.
            
               
                  Tarybos vardu
               
               
                  Pirmininkas
               
               Z. MARIĆ
            
         
         
            (1)  2018 m. gruodžio 11 d. Tarybos reglamentas (ES) 2018/1977, kuriuo nustatomos Sąjungos autonominės tarifinės kvotos tam tikriems žuvininkystės produktams ir numatomas tų kvotų valdymas 2019–2020 m. laikotarpiu (OL L 317, 2018 12 14, p. 2).
         
            (2)  2015 m. gruodžio 7 d. Tarybos reglamentas (ES) 2015/2265, kuriuo nustatomos Sąjungos autonominės tarifinės kvotos tam tikriems žuvininkystės produktams ir numatomas tų kvotų valdymas 2016–2018 m. laikotarpiu (OL L 322, 2015 12 8, p. 4).